[{"text_idx": "#000010", "text": "Ty\u0302 Newydd yw Canolfan Ysgrifennu Genedlaethol Cymru a gaiff ei rhedeg gan Llenyddiaeth Cymru. Ers agor ein drysau yn 1990, mae miloedd o awduron wedi camu dros drothwy ein drws gwyrddlas eiconig."}, {"text_idx": "#000011", "text": "Ein harbenigedd yw trefnu encilion a chyrsiau ysgrifennu creadigol preswyl. Rydym yn croesawu grw\u0302p newydd i\u2019n cartref bob wythnos \u2013 yn gymysgedd unigryw o unigolion o Gymru, y Deyrnas Unedig, a phob cwr o\u2019r byd. Maent yn treulio amser gyda\u2019i gilydd dan arweiniad awduron proffesiynol, yn cymryd rhan mewn gweithdai a thiwtorialau un-i-un, yn mwynhau darlleniadau, ac yn ymhyfrydu yn awyrgylch hyfryd ac ysbrydoledig Ty\u0302 Newydd. Mae cyfranogwyr yn rhoi help llaw yn y gegin, lle mae prydau cartref blasus yn cael eu paratoi gyda chynhwysion lleol, gan ein cogydd preswyl."}, {"text_idx": "#000015", "text": "Ein ty\u0302 hanesyddol oedd cartref olaf y cyn Brif Weinidog David Lloyd George ac mae cyffyrddiadau cyfarwydd pensaer Portmeirion, Clough Williams-Ellis, a atgyweiriodd y ty\u0302 iddo yn parhau i fod yn amlwg drwy\u2019r safle. Mewn lleoliad tawel rhwng y mynyddoedd a\u2019r mo\u0302r, dyma\u2019r man perffaith i encilio iddo a bod yn greadigol."}, {"text_idx": "#000016", "text": "Yn ogystal a\u0302\u2019n rhaglen o gyrsiau agored, cynigiwn gyrsiau pwrpasol ac unigryw i grwpiau addysgiadol, gan weithio gyda thiwtoriaid ac athrawon i lunio\u2019r cwrs perffaith ar gyfer eu grw\u0302p. Mae hefyd yn bosib llogi Ty\u0302 Newydd yn breifat ar gyfer cwrs corfforaethol, priodas, gwyliau, neu achlysur arbennig."}]